สมัครงาน เตรียมเอกสารให้พร้อม หาโอกาสเข้าทำงาน
ขั้นแรกของการสมัครงานคือต้องดูว่า งานที่ต้องรับผิดชอบนั้นมีอะไรบ้าง อ่านหน้าที่และความรับผิดชอบของงานให้ละเอียด เน้นว่างานต้องการคุณสมบัติอะไรบ้างและหน้าที่ของงานนั้นคืออะไร อย่าสมัครงานที่คุณไม่มีคุณสมบัติตามที่ต้องการเลย เช่น ถ้าคุณพูดภาษาสเปนไม่ได้ ก็อย่าสมัครงานที่ระบุไว้ในประกาศว่า “สามารถพูดภาษาสเปนได้” สังเกตว่าหน้าที่และความรับผิดชอบของงานเน้นที่อะไร เช่น ถ้าเป็นงานสายการตลาด คุณอาจจะเห็นคำว่า “Digital Marketing” “SEO” และ “Google Analytics” คุณต้องไม่ลืมใส่คำเหล่านั้นลงไปทั้งในเรซูเม่และจดหมายนำ เว็บไซต์หางานและเว็บไซต์ของบริษัทต่างๆ อาจขอให้คุณส่งเอกสารผ่านออนไลน์ ก่อนจะคลิก  “ส่ง” ค่อยๆ ตรวจทานทุกอย่างที่เขียนลงไป ซึ่งได้แก่เรซูเม่และจดหมายนำ นอกจากนี้คุณก็ควรอ่านช่องที่ถามข้อมูลส่วนตัวของคุณอย่างละเอียดด้วย และดูให้ดีว่าคุณกรอกข้อมูลต่างๆ ถูกต้อง หวังว่าความพยายามทั้งหมดจะทำให้คุณได้รับการเรียกตัวเข้าสัมภาษณ์ ถ้าคุณได้รับสิทธิ์ในการสัมภาษณ์ ให้ใช้เวลาเตรียมตัว เตรียมตัวอย่างความสำเร็จในอดีตไว้ให้พร้อมและบอกว่าคุณจะช่วยเหลือบริษัทได้อย่างไร เช่น คุณอาจจะบอกว่า “ดิฉันทราบว่าคุณกำลังมองหาไอเดียใหม่ๆ ว่าจะเพิ่มยอดขายอย่างไรดี ดิฉันเลยอยากเสนอไอเดียเกี่ยวกับแคมเปญการตลาดทางตรงค่ะ”  แต่งตัวให้ดูเป็นมืออาชีพ สบตาและพูดอย่างมั่นใจ ไปถึงตรงเวลา ถ้าคุณได้รับการสัมภาษณ์ การเขียนข้อความขอบคุณสั้นๆ ถือเป็นมารยาททางธุรกิจที่ดี ซึ่งปกติแล้วก็จะส่งทางอีเมล คุณอาจจะเขียนว่า “ขอบคุณที่สละเวลามาพบดิฉันในวันนี้นะคะ ดิฉันดีใจที่ได้เรียนรู้เกี่ยวกับองค์กรของคุณเพิ่มเติม และตื่นเต้นที่อาจจะได้เป็นส่วนหนึ่งของทีม” นอกจากนี้คุณยังสามารถติดตามผลหลังจากส่งใบสมัครไปแล้วได้ด้วย คุณอาจจะเขียนว่า “ดิฉันเขียนมาเพื่อให้แน่ใจว่าคุณได้รับเอกสารสมัครงานของดิฉันแล้ว ดิฉันยินดีที่จะส่งตัวอย่างเอกสารที่แสดงถึงคุณสมบัติอื่นๆ หากคุณต้องการค่ะ” กับหน้าที่รับผิดชอบ. เรซูเม่ของคุณคือวิธีการเขียนรายการทักษะและคุณสมบัติของคุณ และที่สำคัญไม่แพ้กันก็คือเรซูเม่เป็นสิ่งที่แสดงให้ว่าที่นายจ้างของคุณเห็นว่า ทักษะของคุณตรงกับความต้องการของเขา ค่อยๆ ปรับเรซูเม่ของคุณให้เข้ากับงานแต่ละงานที่คุณสมัคร มองหาคีย์เวิร์ดและรูปแบบการทำงานตามที่ระบุไว้ในหน้าที่รับผิดชอบ และเรซูเม่ของคุณต้องเน้นให้เห็นคำเหล่านั้น  เช่น งานอาจจะบอกว่าต้องการ “ทักษะการสื่อสารได้อย่างโดดเด่น” ถ้าเป็นอย่างนี้คุณต้องเขียนรายการตัวอย่างเฉพาะที่แสดงให้เห็นว่า ในอดีตคุณเคยใช้ทักษะการสื่อสารอย่างไร คุณไม่จำเป็นต้องปรับเปลี่ยนเรซูเม่ใหม่ทั้งหมดทุกครั้งที่คุณโพสต์สมัครงาน แต่ต้องเน้นทักษะที่สำคัญที่สุดสำหรับงานนั้นๆ เริ่มเขียนเรซูเม่ด้วยการแนะนำตัวเองให้นายจ้างรู้จักเล็กน้อย เขียนย่อหน้าสั้นๆ เพื่อบอกให้นายจ้างรู้ว่าคุณมีทักษะอะไร และให้พวกเขารู้ว่าคุณสมบัติเฉพาะแบบไหนที่คุณสามารถนำมาใช้ในการทำงานได้ เขียนให้กระชับและเป็นมืออาชีพ  เขียนบรรยายทักษะที่สำคัญที่สุดของคุณสัก 2 – 3 ประโยค อย่าเขียนทักษะที่ฟังแล้วคลุมเครืออย่าง “มีระเบียบ” ใช้คำที่เห็นภาพชัดเจนอย่าง “นักเจรจา” “การตัดสินใจ” และ “การจัดการเวลา” หลายงานต้องการแค่เรซูเม่ แต่ก็อาจจะมีบางงานที่ขอให้คุณเขียนจดหมายนำด้วย เขียนร่างจดหมายนำติดไว้เพื่อให้พร้อมการปรับเปลี่ยนให้เข้ากับงานแต่ละงานโดยเฉพาะ จดหมายนำที่ดีควรอธิบายประสบการณ์และคุณสมบัติของคุณ คุณควรเขียนตัวอย่างที่เจาะจงเพื่ออธิบายว่า ทำไมคุณถึงเหมาะกับงานที่คุณสมัคร  หน้าที่รับผิดชอบของงานอาจจะต้องการคนที่ทำงานเป็นทีมได้ คุณก็อาจจะเขียนว่า ตอนฝึกงานคุณรับผิดชอบในเรื่องการจัดการโปรเจ็กต์ที่มีเด็กฝึกงานหลายคนทำงานร่วมกันอย่างไร พยายามเขียนจดหมายนำความยาวประมาณ 1 หน้ากระดาษ อ่านทวนเรซูเม่และจดหมายนำให้ละเอียด จากนั้นอ่านทวนใหม่อีกครั้ง คุณต้องแก้คำที่สะกดผิดและการใช้ภาษาต่างๆ ให้ถูกต้องทั้งหมด ให้เพื่อนหรือคนในครอบครัวอ่านเรซูเม่กับจดหมายนำให้คุณ เพราะคนที่เพิ่งเคยอ่านเป็นครั้งแรกอาจจะเจอข้อผิดพลาดที่คุณไม่เห็น การหางานสมัยใหม่นี้มักจะอยู่ในรูปแบบออนไลน์เป็นส่วนใหญ่ เพราะฉะนั้นคุณก็ต้องสร้างความประทับใจในโลกออนไลน์ด้วย พยายามหารูปที่ดูเป็นบวกและเป็นมืออาชีพใส่ลงไปในโปรไฟล์โซเชียลมีเดียต่างๆ เพราะคุณไม่รู้ว่าว่าที่นายจ้างของคุณอาจจะมาดูข้อมูลของคุณหรือเปล่า  เช่น พยายามใช้รูปที่ดูดีตั้งเป็นภาพโปรไฟล์ใน LinkedIn  บรรทัดนำของคุณควรสั้นกระชับ เช่น “นักวิเคราะห์วิจัย” ใส่คุณสมบัติและประสบการณ์ลงในช่องที่กำหนด อย่าลืมแก้ไขรูปโปรไฟล์ ใส่ข้อมูลการติดต่อและลิงค์เรซูเม่ของคุณ บริษัทหลายแห่งหรือพูดได้ว่าบริษัทและองค์กรส่วนใหญ่จะประกาศตำแหน่งงานที่เปิดรับสมัครในเว็บไซต์หางานและเว็บไซต์ของบริษัท ถ้าคุณรู้ว่าคุณอยากทำงานกับบริษัทไหน ให้เริ่มจากการเข้าไปดูเว็บไซต์ของบริษัทก่อน คุณน่าจะเจอแท็บที่เขียนว่า “ตำแหน่งที่รับสมัคร” หรือ “ร่วมงานกับเรา” คลิกแท็บเพื่อเข้าไปดูว่ามีข้อมูลอะไรบ้าง  นอกจากนี้คุณยังสามารถเข้าเว็บไซต์หางานในอินเทอร์เน็ตเพื่อให้คุณได้ข้อมูลมากขึ้นได้ด้วย ใส่คีย์เวิร์ดและสถานที่ทำงานในเว็บไซต์หางานดังๆ อย่าง Joptopgun ThaiJob JobsDB JOBBKK JobThai และ LinkedIn  เช่น ถ้าคุณกำลังหางานตำแหน่งพนักงานขายอุปกรณ์การแพทย์ในจังหวัดชลบุรี คำที่คุณค้นอาจจะเป็นคำว่า “’งานขาย” และ “การแพทย์” และสถานที่ทำงานอาจจะเป็น “ภาคตะวันออก ชลบุรี” เว็บไซต์โซเชียลเน็ตเวิร์กไม่ได้มีไว้เล่นขำๆ กับติดต่อเพื่อนเก่าเท่านั้น แต่ยังสามารถช่วยคุณหางานและสมัครงานได้ด้วย ถ้าคุณเลือกที่จะใช้โซเชียลมีเดียในการหางาน ให้ตั้งค่าโปรไฟล์โซเชียลมีเดียเป็นค่า “ส่วนตัว” และสร้างโปรไฟล์ขึ้นมาใหม่ที่ดูเป็นมืออาชีพที่คุณจะใช้ในการติดต่อกับนายจ้างในอนาคต เว็บไซต์ต่อไปนี้เป็นเครื่องมือหางานที่ยอดเยี่ยมมากๆ :  LinkedIn: คุณสามารถใช้เว็บไซต์นี้ในการสร้างโปรไฟล์มืออาชีพแบบออนไลน์ขึ้นมาได้ คุณสามารถโพสต์ประวัติส่วนตัวที่ให้นายจ้างในอนาคตได้รู้จักคุณ และคุณยังสามารถโพสต์เรซูเม่ปัจจุบันของคุณให้คนอื่นดูได้ด้วย Twitter: คนค่อยๆ ใช้เครื่องมือนี้ในการหางานเพิ่มมากขึ้น คุณสามารถฟอลโล่บริษัทที่คุณสนใจและดูโพสต์ที่ประกาศรับสมัครงานได้ นอกจากนี้คุณยังสามารถหาเว็บไซต์ด้วยการใส่แฮชแทคฮิตๆ อย่าง #jobs และ #jobhunt ได้ด้วย สมัครเข้าร่วมกลุ่มสมาคมศิษย์เก่าจากสถาบันที่คุณจบมาใน Facebook เพราะในเพจศิษย์เก่ามักมีสมาชิกประกาศรับสมัครคนทำงานอยู่บ่อยๆ และมักจะต้องการคนที่จบมาจากสถาบันเดียวกัน มีทั้งงานประจำและงานชั่วคราว ยิ่งถ้าสมาชิกที่มาประกาศเป็นคนสัมภาษณ์งานหรือนายจ้างเองด้วยแล้ว คุณยิ่งมีโอกาสได้งานสูงมากๆ การสร้างเครือข่ายเป็นโอกาสในการสร้างคอนเน็กชั่นที่แข็งแกร่งมากยิ่งขึ้นกับคนที่อยู่ในสาขาอาชีพเดียวกันกับคุณ และยังเป็นเวลาที่ได้ออกไปพบปะผู้คนใหม่ๆ ด้วย พาตัวเองเข้าไปอยู่ตรงนั้นและเริ่มพูดคุยกับคนที่อาจเป็นประโยชน์กับคุณในเรื่องของการหางาน คุณอาจจะพูดประมาณว่า “ฉันเพิ่งเข้ามาในวงการการตลาดน่ะค่ะ ฉันก็เลยอยากถามคุณว่า คุณพอจะแนะนำโอกาสการทำงานที่เหมาะกับฉันได้ไหมคะ” ลองเข้าหาคนดังต่อไปนี้ :  อาจารย์ที่เคยสอน นายจ้างเก่า คนที่ทำงานในบริษัทที่คุณอยากทำ คนรู้จักที่ประกอบอาชีพเดียวกับที่คุณอยากทำ เพื่อนๆ และครอบครัวเป็นแหล่งทรัพยากรที่ยอดเยี่ยมในการหางาน พวกเขาอาจจะรู้ว่ามีที่ไหนเปิดรับสมัครงานที่คุณไม่รู้ก็ได้ พวกเขาอาจจะมีเพื่อนของเพื่อนที่กำลังหาคนมาทำงานอยู่ คุณต้องให้ทุกคนที่อยู่ในวงสังคมรู้ว่าคุณกำลังหางานอยู่ คุณอาจจะบอกว่า "ฉันกำลังมองหางานใหม่ในวงการสิ่งพิมพ์อยู่ ถ้าได้ยินข่าวในวงการนี้รับสมัครงานช่วยบอกหน่อยนะคะ" งานจ๊อบแฟร์หรืองานค้นหาอาชีพเป็นโอกาสดีที่คุณจะได้พบปะผู้คนใหม่ๆ และเรียนรู้เกี่ยวกับนายจ้างในอนาคต ทั้งในจังหวัดและมหาวิทยาลัยมีงานจ๊อบแฟร์ทั้งนั้น บางทีองค์กรเอกชนก็เป็นคนจัดงานจ๊อบแฟร์เองด้วย  เข้าเว็บไซต์ของจังหวัดหรือมหาวิทยาลัยเพื่อหาข้อมูลเกี่ยวกับงานจ๊อบแฟร์ที่กำลังจะมาถึง ที่งานจ๊อบแฟร์คุณอาจจะเก็บโบรชัวร์และข้อมูลอื่นๆ เกี่ยวกับบริษัทที่กำลังหาคนมาทำงาน นอกจากนี้คุณอาจจะยังได้คุยกับคนสรรหาพนักงานเองเลยก็ได้ การมีแผนที่ชัดเจนจะกลายเป็นหนึ่งในแหล่งทรัพยากรที่ดีที่สุดของคุณ เขียนแผนการหางานลงไป หาเวลาเขียนแผนว่าคุณจะหางานอย่างไร เขียนปฏิทินกิจกรรมประจำสัปดาห์หรือประจำวันที่เกี่ยวกับการหางานขึ้นมา สิ่งที่คุณจะเขียนลงบนปฏิทินก็เช่น :  หาประกาศรับสมัครงานออนไลน์ เข้าหาเครือข่ายของคุณ เขียนเรซูเม่และจดหมายนำ แต่ละสัปดาห์จะต้องส่งใบสมัครไปกี่ที่
อ่านหน้าที่และความรับผิดชอบของงานให้ละเอียด. เน้นคีย์เวิร์ด. อ่านทวนเอกสารที่เตรียมไว้อย่างละเอียด. สัมภาษณ์ผ่านฉลุย. ติดตามผล. จับคู่เรซูเม่ของคุณ เขียนประวัติส่วนตัว. เขียนจดหมายนำ. แก้ไขอย่างระมัดระวัง. ปรับภาพลักษณ์ออนไลน์ของคุณ. หางานจากอินเทอร์เน็ต. ใช้เว็บไซต์โซเชียลมีเดีย. ใช้ Facebook ให้เป็นประโยชน์. เริ่มสร้างเครือข่าย. กระจายข่าวให้ทั่วว่าคุณกำลังหางานอยู่. งานจ๊อบแฟร์. จัดระเบียบตัวเอง.
https://www.wikihow.com/Get-a-Job https://www.wikihow.com/Get-a-Job https://www.wikihow.com/Get-a-Job
Applying for Jobs Tailoring Your Materials Finding Job Opportunities